**RÓMAI KATOLIKUS PLÉBÁNIA**

HIRDETÉSEK – Nagyböjti idő

2021. március - április

29. NAGYHÉTFŐ

Bakonysárkány: 17:45 – Szentgyónási lehetőség 18:00 – Szentmise, utána Szentségimádás

30. NAGYKEDD

Kisbér: 7:25 – Rózsafüzér, Szentgyónási lehetőség, 8:00 – Szentmise

31. NAGYSZERDA

Hivatali szünet Bakonysárkány: 18:00 – Szentmise, utána Szentségimádás

1. NAGYCSÜTÖRTÖK

Bakonysárkány: 16:00 - Szentmise

Kisbér: 17:25 – Rózsafüzér 18:00 – Szentmise, utána virrasztás

2. NAGYPÉNTEK

Kisbér: 14:30 – keresztút 15:00 – szertartás

Bakonysárkány: 17:00 – keresztút, virrasztás

Hánta: 16:30 - keresztút 17:00 - szertartás

3. NAGYSZOMBAT

Kisbér: 10:00 - engesztelés: elmélkedés, Rózsafüzér, szentgyónási lehetőség

Bakonysárkány: 14:00 – Mária órája

Ászár: 14:00 - Vigília Szentmise

Kisbér: 17:00 - Vigília Szentmise

4. **HÚSVÉTVASÁRNAP, URUNK FELTÁMADÁSA**

Bakonysárkány: 7:30-tól Rózsafüzér és Szentgyónási lehetőség 7:55-ig, 8:00 – Ünnepi Szentmise

Kisbér: 9:25 – Rózsafüzér, 10:00 – Ünnepi Szentmise, előtte Szentgyónási lehetőség 9:55-ig

Ászár: 11:30 – Ünnepi Szentmise, utána Szentgyónási lehetőség

Bakonysárkány: 15:00 – Irgalmasság Rózsafüzére, 8. Lourdes-i imaóra

13. HÚSVÉTHÉTFŐ

Hánta: 8:00 – Ünnepi Szentmise

Kisbér: 9:25 – Rózsafüzér, 10:00 – Ünnepi Szentmise, előtte Szentgyónási lehetőség 9:55-ig

Csép: 11:30 – Ünnepi Szentmise, utána Szentgyónási lehetőség

* Nagypénteken csak háromszor lehet étkezni, egyszer lehet jól lakni és hústól való megtartóztatás van.
* Lehetőség szerint mindenki végezze el a Szentgyónást, hogy a kegyelmi élete is gazdagodjon!
* Teljes búcsút nyerhet az a hívő, aki elimádkozza a keresztutat, vagy amikor a Szentatya végzi a keresztutat TV-n vagy rádión, vagy interneten (21:00-kor a Duna World-n) keresztül lélekben áhítattal csatlakozik hozzá. Továbbá aki Húsvétvasárnap a pápa Urbi et Orbi áldását áhítattal fogadja, a szertartást TV-n vagy rádión, vagy interneten keresztül áhítattal követi. (Duna TV 12:00)
* Teljes búcsút nyerhet az a hívő, aki Nagycsütörtökön az ünnepi Szentmise után a tabernákulumba tett Oltáriszentség előtt áhítattal elimádkozza a Tantum ergo-t. Nagypénteken áhítattal részt vesz a liturgiában és a kereszt imádásában.
* **Nagyszombaton** rendelkezések alapján **nem tartunk körmenetet.**
* **Lelki adoptálás**sal 9 hónapon keresztül imádkozunk egy megfogant életért, akit abortusz fenyeget. A napi imádság kártyáját a kisasztalról lehet elvinni. Részletek [*www.lelkiadoptalas.hu*](http://www.lelkiadoptalas.hu) honlapon.
* Magyar Katolikus Püspöki Konferencia rendelkezése értelmében **templomainkat nyitva tartjuk** és a Szentmiséket megtartjuk. Keresztelő, Szentgyónás, házasságkötés, temetés és Szentmise tartható.

***A feltámadt Krisztus örömét és békéjét kívánom mindenkinek!***

* Imádkozzunk a vírusjárvány áldozataiért, a betegek gyógyulásáért, az egészségügyben dolgozókért és a járvány mielőbbi megszűnéséért, az emberek szívbeli megtéréséért!
* Engesztelő imaórát tartunk minden pénteken az esti Szentmise után a kisbéri templomban. Engesztelő imáinkkal, felajánlásainkkal kérjük a mindenható Istentől a bűnösök megtérését, a gonosz erők visszaszorulását és ezáltal a járvány megszűnését. **Csak böjttel, imával, bűnbánattal és hittel sikerülhet!**
* Barsi Balázs atya Húsvéti idő vasárnapjain 18:30-kor Szentmisét mutat be a sümegi kegytemplomban, melyet követően tartja meg a szokásos konferenciabeszédeket. Megtekinthető: a [www.ferencesalapitvany.hu](http://www.ferencesalapitvany.hu) honlapon
* Jézus ígérete szerint 15 és 16 óra között, az irgalmasság órájában kérésünkkel mindent elnyerünk magunk és mások számára. Jézus nem tagad meg semmit azoktól, akik szenvedéseire hivatkozva kérnek Tőle valamit. Tehát minden nap imádkozzuk ebben az időben az irgalmasság rózsafüzérét és egyéni imát, kérve a járvány megszűnését!
* **Jézus Szíve és Irgalmas Jézus tisztelete** templomainkban is legyen jelen elsősorban lelkileg. Illetve gondolkodjunk a Jézus Szíve szobrok méltó állapotba való tételén és Irgalmas Jézus kép elhelyezésén. **Mindezek mellett legyen jelen a Szűz Mária Szívének tisztelete is, mely állandó megtérésre figyelmeztet.**
* Továbbra is érvényben vannak a járványügyi előírások: A beteg, köhögő, tüsszögő ember a Szentmisén és közösségi alkalmakon ne vegyen részt. Kérik, hogy az áldoztatás a latin rítusban kézbe történjen, figyeljünk a méltóságára! Bejáratoknál legyen kézfertőtlenítő, melyet használjunk is! Tartsunk 1,5 méteres távolságot. Maszk használata kötelező. A Szentgyónáskor is használjunk maszkot. Perselyezés a Szentmise végén, a templom kijáratánál történik a kihelyezett perselynél. Figyeljünk a testi és a lelki higiéniára is!
* Templomaink továbbra is nyitva vannak napközben.

### Teljes búcsút ([bűnbánat szentségé](http://lexikon.katolikus.hu/B/b%C5%B1nb%C3%A1nat%20szents%C3%A9ge.html)ben már föloldozást nyert bűnökért járó, ideigtartó büntetés elengedésre kerül) engedélyeznek a koronavírusban szenvedő betegeknek, valamint azoknak, akik gondozzák őket, és a világ minden hívőjének, akik imádkoznak értük. A teljes búcsú elnyeréséhez elegendő a koronavírusban szenvedő betegeknek, akik karanténban vannak, továbbá az egészségügyi dolgozók és a családtagok számára, akik ki vannak téve a fertőzés veszélyének, mert gondozzák a fertőzötteket, ha elimádkozzák a Hiszekegyet, a Miatyánkot és egy Mária-imát. A többi hívő választhat a további lehetőségek közül: a legszentebb Oltáriszentség elé járul, vagy szentségimádást végez, vagy legalább fél óráig olvassa a Szentírást, vagy elmondja a rózsafüzért, vagy elvégzi a keresztúti ájtatosságot, vagy elimádkozza az Isteni Irgalmasság rózsafüzérét, azt kérve Istentől, hogy vessen véget a járványnak, valamint hogy adjon enyhülést a betegeknek és örök üdvösséget azoknak, akiket magához hívott. A teljes búcsút elnyerhetik azok a betegek is, akiknek a halál pillanatában nincs lehetőségük megkapni a [betegek szentségét](https://www.magyarkurir.hu/hirek/a-betegek-szentsege-nem-utolso-kenet-az-elni-akaras-szentsege?fbclid=IwAR0QM9tzb5mf6JnBYUL1aSkmjHtrLJDO7hg6w2z2MRd--t6i2MUZtXB0wIo). Ilyen esetben a feszület vagy a kereszt használatát javasolják.

### Tökéletes bánat felindítása: Rendkívüli helyzetben, amennyiben nincs gyónásra lehetőség, a súlyos bűnöktől a tökéletes bánat fölindítása is megszabadít.

A járvány időszaka rámutat törékenységünkre és arra, hogy a saját és mások életére vigyáznunk kell. Imáinkkal és példánkkal erősítsük a bizalmat Istenben és egymásban. Gyakoroljuk a nagylelkűség erényét, és ebben a helyzetben különösen is figyeljünk egymásra, főleg beteg és idős embertársainkra. Imáinkkal kérjünk Teremtő Istenünkben bízva hitet, reményt és szeretetet, és kérjünk nagylelkűséget. Imádkozzunk a járvány megszűnéséért, abban munkálkodó szolgálatot teljesítő minden emberért és a betegek gyógyulásáért!

   Imádkozzunk, hogy ez a próbatétel hozzon minden ember, hívő és nemhívő számára őszinte megtérést, a segítő szeretetben és az egymás iránti felelősségben megerősödést. Az eddigieknél is jobban bízzunk a Győrben vérrel könnyezett Szűzanya pártfogásában és védelmező anyai szeretetében! Az irgalmas Isten mutassa meg rajtunk gyógyító hatalmát, mi pedig még inkább térjünk meg Hozzá!

*Szűz Mária, betegek gyógyítója! Szent József! Szent Mihály főangyal! Szent István és Szent László király! Boldog Apor Vilmos püspök, Boldog Brenner János vértanúk! Boldog Batthyány-Strattman László! Szent Peregrin! Szent Sebestyén! Római Szent Franciska! Szent Rókus! Szent Rozália! Borromeo Szent Károly! Gonzága Szent Alajos! Szent György! Páduai Szent Antal! Szent Corona! Könyörögjetek érettünk!*

*„Ne legyetek semmiben sem aggodalmaskodók, hanem minden helyzetben hálaadással végzett imádságban és könyörgésben terjesszétek a kéréseiteket Isten elé!” (Fil 4,6)*